Príloha č. 3 prípravných trhových konzultácií

Návrh opisu predmetu zákazky, technické požiadavky

**Dlhé strelné zbrane**

(opis predmetu zákazky, technické požiadavky)

**Druh zákazky:** Dodanie tovaru

**Spoločný slovník obstarávania (CPV):**

35321000-0 ľahké strelné zbrane

35321300-3 automatické zbrane

**Rozdelenie predmetu zákazky na časti:**

Áno

**Časť 1**

Útočná puška kal. 5,56x45 mm NATO

**Časť 2**

Samopal kal. 9 mm Luger

**Miesto dodania tovaru:**

Miestom dodania tovaru bude ústredný sklad MV SR, Príboj 560, 976 13 Slovenská Ľupča

**NUTS kód:** SK032

1. **Opis predmetu zákazky:**

**Časť 1**

Útočná puška kal. 5,56x45 mm NATO

Útočná puška kalibru 5,56x45 mm NATO (ďalej len „puška“) je určená pre príslušníkov PZ SR pre zvýšenie palebnej sily a zastavovacieho účinku, preto musí byť zbraň ľahká, spoľahlivá a účinná. Puška musí umožňovať pohotovú a rýchlu obsluhu a musí poskytovať možnosť montáže prídavného príslušenstva ako je taktické svietidlo, optické zariadenia a podobne. Musí byť vybavená výsuvnou alebo výklopnou opierkou ramena, ktorá zabezpečí ľahké manévrovanie so zbraňou. Súčasťou dodávky pušky je aj kolimátor zväčšovacia jednotka a taktické svietidlo s príslušnou montážou podľa priloženej špecifikácie.

**Základné technické požiadavky pre útočnú pušku:**

|  |  |
| --- | --- |
| **KALIBER** | **5,56 x 45 mm NATO** |
| **PARAMETER** | **MIN** | **MAX** |
| Dĺžka pušky s vysunutou/vyklopenou pažbou | 700 mm | 810 mm |
| Dĺžka pušky so zasunutou/sklopenou pažbou | 550 mm | 720 mm |
| Maximálna šírka s vyklopenou pažbou | - | 80 mm |
| Dĺžka hlavne | 280 mm | 293 mm |
| Hmotnosť bez zásobníka a prídavného príslušenstva a taktického popruhu | - | 3,5 kg |

**Technické údaje a požiadavky na útočnú pušku**:

1. kaliber 5,56x45 mm NATO,
2. dĺžka hlavne od 11“ do 11,5“ (280 až 293 mm),
3. každá puška musí byť označená značkou, typom, kalibrom a výrobným číslom,
4. režim streľby: zaistená, jednotlivo, dávka,
5. puška musí disponovať záchytom záveru, to znamená, že po vystrelení posledného náboja zo zásobníka musí záver zostať v zadnej (natiahnutej) polohe, na uvoľnenie záveru späť do prednej polohy musí byť puška opatrená vypúšťacou pákou záveru,
6. štandardizovaný úsťový závit 1/2x 28 UNEF pre možnosť nasadenia rôznych druhov úsťových zariadení,
7. všetky oceľové časti vyrobené z vysoko kvalitnej ocele,
8. obojručná prevádzka zbrane – ovládacie prvky na oboch stranách zbrane,
9. kompatibilita so zásobníkmi STANAG 4179,
10. demontáž predpažbia bez potreby použitia nástrojov, typu skrutkovač, Inbus/Torx atď.,
11. jednoduchá demontáž ovládacích prvkov bez potreby nástrojov (vypúšťač zásobníku, prepínač streľby, záchyt záveru), pripúšťa sa použitie nástroja na vyrazenie aretačného kolíka,
12. kryt spúšte neobmedzujúci použitie rukavíc,
13. po obvode hlavne nainštalované lišty NATO Accessory Rail alebo M-LOK systém pre použitie rôzneho príslušenstva,
14. obojstranné upínacie prvky pre jedno až trojbodový popruh („QD“),
15. na puške musia byť inštalované oká alebo iné konštrukčné prvky na pripevnenie taktického popruhu,
16. taktický popruh,
17. ergonomická pištoľová rukoväť s odkladacou priehradkou,
18. puška musí byť vybavená prednou odnímateľnou rukoväťou na predpažbí,
19. k puške musia byť dodané štyri kusy zásobníkov o kapacite 30 nábojov, odolné voči pádu a musia umožňovať vizuálnu kontrolu počtu nábojov v nich,
20. zásobník musí zabezpečovať spoľahlivé podávanie nábojov aj po dlhodobom naplnení na plnú kapacitu (min. 3 mesiace),
21. teleskopická alebo sklopná pažba umožňujúca nastavenie dĺžky v niekoľkých polohách,
22. záruka na pušku a jej hlavné časti – min. 15 000 výstrelov,
23. povrchová úprava – čierna matná, povrch pušky odolný voči korózii, aj oteru a poškriabaniu,

**Popis príslušenstva a technické parametre:**

* 1. Zásobník (4 ks ku každej puške)
* materiál polymér,
* hmotnosť max. 150 g,
* kapacita 30 nábojov,
* farba čierna.
1. Súprava na čistenie (1 ks ku každej puške)
2. Taktický popruh (1 ks ku každej puške)
3. Optické zameriavacie zariadenie - kolimátor (1 ks ku každej puške)
* rozmery v rozmedzí (D x Š x V) 80-90 x 50-55 x 70-80 mm,
* hmotnosť max. 240 g,
* veľkosť bodu 2 MOA bez zväčšenia,
* prenos v priemere minimálne 65 % v rozsahu 420 - 900 nm,
* dióda LED bezpečná pre oči pri pozorovaní po akúkoľvek dlhú dobu,
* montážne riešenie: páková verzia Picatinni a vysoká podložka (min. 35 mm),
* materiál telesa a trubice - vysokopevnostný hliník,
* povrchová úprava krytu – eloxovaný, polomatný,
* farba krytu - čierna,
* výklopné kryty objektívu musia byť vpredu pevné a vzadu priehľadné,
* materiál montáže - hliník,
* úprava - 1 kliknutie = 10 mm na 100 m,
* optická vrstva - antireflexná na všetkých povrchoch,
* paralaxa - bez paralaxy (nie je potrebné centrovanie),
* životnosť batérie - min. 40 000 h pri nastavení denného svetla 7 (15 000 Lux, izbová teplota),
* typ batérie - AAA/LR3, alkalická,
* otočný spínač napájania,
* odolnosť voči vode najmenej triedy IPX-8,
* minimálny prevádzkový teplotný rozsah: - 30 °C až + 50 °C,
* bezporuchová prevádzka pri teplotnom šoku minimálne medzi: - 20 °C a + 40 °C,
* odolnosť voči občasnej kontaminácii čistiacimi prostriedkami na zbrane, mazivami, palivami a repelentami proti hmyzu,
1. Zväčšovacia jednotka optického systému (1 ks ku každej puške)
* rozmery v rozmedzí (D x Š x V) 100-110 x 40-50 x 40-50 mm,
* hmotnosť max. 250 g,
* zväčšenie min. 3x,
* dioptrická korekcia: ± 2,0 D,
* zorné pole (FOV°): min. 5°,
* materiál telesa - hliník,
* ochranný gumený kryt,
* farba krytu - matná sivá alebo čierna,
* materiál montáže - hliník,
* minimálny prevádzkový teplotný rozsah: - 30 °C až + 50 °C,
* bezporuchová prevádzka pri teplotnom šoku minimálne medzi: - 20 °C a + 40 °C,
* montážne riešenie - rýchlo pripevniteľný / odpojiteľný držiak, ktorý je možné rýchlo prevrátiť dovnútra alebo von z optickej osi,
* vhodné pre Picatinny Rail alebo M-LOK,
* odolnosť voči rázom a preťaženiu vznikajúcemu pri streľbe,
* odolnosť voči vode najmenej triedy IPX-8
1. Sklopné mieridlá (1 sada ku každej puške)
* materiál – nárazu odolný,
* možnosť nastavenia výšky bez použitia nástrojov,
1. LED svietidlo s držiakom (1 ks ku každej puške)
* montáž na pušku pomocou nízkoprofilového držiaku pomocou Picatinny Rail (MIL-STD-1913) alebo M-LOK,
* optimalizácia polohy svetla vzhľadom na koľajnicu,
* ľahká montáž na akúkoľvek lištu,
* napájanie lítiovými batériami,
* svietivosť min. 1 000 lumenov bieleho svetla,
* spínač na zadnom kryte vrátane diaľkového spínača,
* vyrobený z ľahkého hliníka s eloxovanou povrchovou úpravou,
* odolnosť voči rázom a preťaženiu vznikajúcemu pri streľbe,
* odolnosť voči vode najmenej triedy IPX-8

**Dokladovanie:**

1. dodanie servisnej dokumentácie pre opravy a revízie v slovenskom jazyku,
2. vyškolenie poverených pracovníkov MV SR na opravu a revízie zbraní,
3. definovanie servisného náradia pre opravy a revízie zbraní,
4. predloženie rozpisu súčiastok útočnej pušky s uvedením číselného kódu, názvoslovia a jednotkovou cenou

**Časť 2**

Samopal kal. 9 mm Luger

Samopal kalibru 9 mm Luger je určený pre príslušníkov PZ SR pre zvýšenie palebnej sily a zastavovacieho účinku, preto musí byť zbraň ľahká, spoľahlivá a účinná. Samopal musí umožňovať pohotovú a rýchlu obsluhu a musí sa naň dať namontovať aj prídavné príslušenstvo ako je svietidlo, optické zariadenia, tlmič hluku výstrelu a podobne. Musí byť vybavený výsuvnou alebo výklopnou opierkou ramena, ktorá zabezpečí ľahké manévrovanie so zbraňou. Súčasťou dodávky samopalu je aj kolimátor a taktické svietidlo s príslušnou montážou podľa priloženej špecifikácie.

**Základné technické požiadavky pre samopal:**

|  |  |
| --- | --- |
|  Kaliber  | 9 x 19 mm Luger |
|  PARAMETER | MIN | MAX |
|  Dĺžka samopalu s vysunutou/vyklopenou pažbou | 550 mm | 715 mm |
|  Dĺžka samopalu so zasunutou/sklopenou pažbou | 370 mm | 632 mm |
| Maximálna šírka s vyklopenou pažbou | - | 75 mm |
|  Dĺžka hlavne | 135 mm | 229 mm |
|  Hmotnosť bez zásobníka, kolimátora, svetla a taktického popruhu | - | 2,9 kg |

**Ďalšie technické podmienky**:

1. každý samopal musí byť označený značkou, typom, kalibrom a výrobným číslom,
2. zaručená životnosť samopalu minimálne 10 000 výstrelov,
3. samopal musí mať zásuvnú alebo výklopnú ramennú opierku (pažbu),
4. samopal musí disponovať záchytom záveru, to znamená, že po vystrelení posledného náboja zo zásobníka musí záver zostať v zadnej (natiahnutej) polohe, na uvoľnenie záveru späť do prednej polohy musí byť samopal opatrený vypúšťacou pákou záveru,
5. povrchová úprava – čierna matná, povrch samopalu odolný voči korózii, aj oteru a poškriabaniu,
6. samopal musí spĺňať požiadavky na spoľahlivú funkciu v sťažených podmienkach, najmä v extrémnych teplotách -30°C až + 50°C, pádové skúšky, skúšky zameniteľnosti hlavných častí samopalu a skúšky bezpečnosti samopalu pri uviaznutí strely v hlavni,
7. telo samopalu musí byť vyrobené z polyméru alebo ľahkých kovových zliatin, ktoré zabezpečujú odolnosť povrchu samopalu voči korózii; v prípade, že je telo samopalu vyrobené zo zliatin železa, musí byť primeraným spôsobom zabezpečená jeho odolnosť voči korózii,
8. na telo samopalu sa musí na všetkých štyroch stranách v osi hlavne dať upevniť prostredníctvom systému Picatinny rail (MIL-STD-1913) alebo prostredníctvom systému M-LOK prídavné zariadenie (kolimátor, taktické svietidlo, predný úchop atď.),
9. manuálna poistka musí byť ergonomický správne umiestnená na bočnej strane tela samopalu a musí zabezpečovať čo najjednoduchšiu a najrýchlejšiu obsluhu v prípade použitia zbrane, (minimálne v poradí zaistenie, jednotlivo a dávka – trojpolohovým prepínaním), zásobník musí zabezpečovať spoľahlivé podávanie nábojov aj po dlhodobom naplnení na plnú kapacitu (min. 3 mesiace),
10. k samopalu musia byť dodané tri kusy zásobníkov o kapacite 30 - 32 nábojov, odolné voči pádu a musia umožňovať vizuálnu kontrolu počtu nábojov v nich,
11. povrch rukoväte samopalu musí umožňovať pevné uchopenie aj pri vlhkej dlani,
12. samopal musí umožňovať streľbu v rukaviciach, s možnosťou streľby vo všetkých polohách,
13. konštrukcia samopalu musí umožňovať jednoduché a rýchle rozoberanie pre základné čistenie, bez nutnosti použitia nástrojov,
14. muška a cieľnik musia byť v prípade potreby opravy jednoducho vymeniteľné,
15. na samopale musia byť inštalované oká alebo iné konštrukčné prvky na pripevnenie taktického popruhu,
16. základné príslušenstvo zbrane musí obsahovať: obal, označený typom, kalibrom a výrobným číslom samopalu, 3 kusy zásobníky o kapacite 30 - 32 nábojov, taktický popruh, súprava na čistenie, kolimátor podľa nižšej špecifikácie vrátane montáže, taktické svietidlo podľa nižšej špecifikácie vrátane montáže, návod na použitie v slovenskom jazyku, klip na zopnutie 2 kusov zásobníkov,
17. kolimátor a taktické svietidlo musí spĺňať podmienku vodotesnosti najmenej IP X4, musia byť odolné rázom a preťaženiu vznikajúcemu pri streľbe,
18. dodávky náhradných dielov na samopaly musia byť zabezpečené min. na 10 rokov po skončení výroby (čestné vyhlásenie).

**Základné technické požiadavky pre kolimátor:**

1. technológia - reflexný kolimátor s LED,
2. optické zväčšenie 1x,
3. zámerný zobrazovací bod veľkosti 2 MOA
4. dĺžka maximálne 75 mm,
5. šírka (bez montáže) maximálne 45 mm,
6. výška maximálne 50 mm,
7. hmotnosť vrátane krytov a batérie maximálne 150 g,
8. súčasťou kolimátora musí byť montáž na systém Picatinny rail (MIL-STD-1913), alebo M-LOK (podľa prevedenia samopalu),
9. napájanie lítiovou batériou, minimálna doba prevádzky pri dennom použití 40 000 hodín (pri teplote 21°C),
10. odolnosť voči extrémnym teplotám – funkčnosť garantovaná min. v rozsahu – 30°C až + 60°C,
11. odolnosť voči vode – ponorenie do hĺbky min. 5 m,
12. farebné prevedenie – matná čierna.

Základné technické požiadavky pre taktické svietidlo:

1. technológia svietenia LED,
2. možnosť montáže na systém Picatinny rail (MIL-STD-1913) a M-LOK,
3. ovládanie spínača na zadnom kryte svietidla + diaľková spúšť,
4. možnosť ovládania spínača v taktických rukaviciach,
5. napájanie nabíjateľnými batériami,
6. minimálna svietivosť v najsilnejšom móde 1 000 lumenov,
7. stroboskopický mód,
8. maximálna dĺžka 120 mm, maximálny priemer 33 mm,
9. maximálna hmotnosť 180 g,
10. farba prevedenia – čierna,
11. vyrobený z ľahkého hliníka s eloxovanou povrchovou úpravou,
12. odolnosť voči rázom a preťaženiu vznikajúcemu pri streľbe,
13. odolnosť voči vode najmenej triedy IPX-8.

**Dokladovanie:**

1. dodanie servisnej dokumentácie pre opravy a revízie v slovenskom jazyku,
2. vyškolenie poverených pracovníkov MV SR na opravu a revízie zbraní,
3. definovanie servisného náradia pre opravy a revízie zbraní,
4. predloženie rozpisu súčiastok samopalu s uvedením číselného kódu, názvoslovia a jednotkovou cenou,
5. **Cena výrobku**

Cena výrobku musí byť podložená kalkulačným listom na každý výrobok. Osnova kalkulačného listu pozostáva zo základného materiálu (spotreba, jednotková cena, cena spolu), pomocného materiálu, šitia, réžia, zisku, prípadne doplnená podľa potreby.

Cena je vrátane obalu, DPH a dopravy na miesto plnenia určenom odberateľom.

Cenu je potrebné uviesť bez DPH, DPH, a cenu celkom vrátane DPH v € .

1. **Termín dodania:** 10 mesiacov od podpisu kúpnej zmluvy.